Tekstiilid kujundavad linna ilmet  tänapäevani. Iga aasta septembris esitlevad käsitöö-, disaini- ja moekoolid vaatemänguliste tantsunumbritega suurejoonelistel moedemonstratsioonidel värskeid sügis- ja talvekollektsioone - see sünnib maailma suurimal tänavamoesõul. Õhtuti esinevad bändid, peetakse etenduste järelpidusid ja restoranid on rahvast pungil täis. Ja nelipühade ajal peetakse alati Linni kindluse ümber ja Linni vanalinnas kuulsat keskegses vaimus linalaata, millest on tänapäeval kujunenud Saksamaa suurim käsitööturg. Restoranidest rääkides  - need pakuvad Krefeldis rikkalikke elamusi pikaajalise traditsiooniga õllerestoranide näol, mille rohmakas interjöör pärineb enamasti 19. sajandist, mille menüüs on kirjas "jõekarbid Reini moodi" või "hapupraad" ning kus pakutakse oivalist ja alati värsket altbieri tüüpi õlut.